شەفەق نیوز/ وەزارەت تەندروسی لە حکومەت هەرێم کوردستان، ئمڕوو یەکشەممە، توومارکردن یەک مردن، و ٤١ تویشهاتن وە ڤایرۆس کۆرۆنا لەماوەی ٢٤ سەعات گوزەشتە لە گشت ناوچەیل هەرێم کوردستان راگەیان.
وەزارەتەگە لە بەیاننامیگ رەسیە ئاژانس شەفەق نیوز وت: تاقیگەیلی لەماوەی ٢٤ سەعات گوزەشتە ١٢٤٤ وەشکین ئەنجام دانە، لەناویان تۊشهاتن ٤١ کەس وە ڤایرۆسەگە ئاشکرا بویە.
بەیاننامەگە وتیش: لە خود ماوەگە ٢٣ بیمار لە پەتاگە خاسەو بوین، و یەک مردن توومار کریا، ئەوەیش دویای یەک هەفتە وەبی مردن.
بەیاننامەگە هەمیش وت: گشت شمارەی ئەو کەسەیلە کەرەنتین کریانە رەسیە ٢١٨٧١ کەس، و ٤١٧٧٣٨٦ وەشکین ئەنجام دریاگە، لەناویان تۊشهاتن ٤٣٧١١٥ کەس ئاشکرا بویە، لەلیان ٤٢٩٢٣٦ بیمار لە پەتاگە خاسەو بوینە، و ٧٤٤٧ مردنە.
